বালোচিস্তানে ফের বিস্ফোরণ, মৃত পাঁচ পাকিস্তানি সেনা

ওয়েব ডেস্ক:পাকিস্তানে (PaksitaN আত্মঘাতী (Sucide) বিস্ফোরণ। মৃত্যু পাঁচ সেনা জওয়ানের। রবিবার বালোচিস্তানে নোশকি এলাকায় জাতীয় সড়কে প্যারামিলিটারি ফ্র্ন্টিয়ার গ্রুপের বাসে বিস্ফোরক ভর্তি গাড়ি নিয়ে বিস্ফোরণ। নোশকি থানার ইনচার্জ জাফারাল্লা সুমালাোইনি বলেন, প্রাথমিকভাবে মনে হচ্ছে এটি আত্মঘাতী বিস্ফোরণ। মৃতের সংখ্যা বাড়তে পারে। এই ঘটনার দায় স্বীকার করেছে বালোচিস্তান লিবারেশন আর্মি। তাদের দাবি, অন্তত পক্ষে ৯০ সেনা জওয়ানের মৃত্যু হয়েছে। ফিদায়েঁ মজিদ ব্রিগেড এই হামলা চালিয়েছে।

বালোচিস্তানের মুখ্যমন্ত্রী সরফরদ বুগতি বলেন, যাঁরা বালোচিস্তানের শান্তি নিয়ে খেলছেন, তাঁদের করুণ পরিণতি হবে। এই সপ্তাহের শুরুতেই বালোচিস্তান লিবারেশন আর্মি জাফর এক্সপ্রেসে হামলা চালায়। তারা ৪৫০ জন যাত্রীকে পণবন্দি করেছিল। তাদের হাতে ২১ জন যাত্রীর মৃত্যু হয়। ওই বিস্ফোরণের জন্য ভারত ও আফগানিস্তানের দিকে আঙুল তুলেছিল পাকিস্তান। ভুয়ো অভিযোগের কড়া জবাবও দেয় ভারত। বালোচিস্তান পাকিস্তানের সব থেকে বড় প্রদেশ। জনসংখ্যা সেই তুলনায় খুব কম। পাকিস্তান থেকে এই প্রদেশকে স্বাধীন করার দাবিতে লড়ছে বালোচিস্তান লিবারেশন আর্মি। পাকিস্তানের সেনার সঙ্গে তাদের লড়াই জারি রয়েছে।

আরও পড়ুন: ISS-এ পৌঁছে গেল মাস্কের নভোযান! কবে সুনীতার ঘর-ওয়াপসি?